Blaze7451/Wiki-th-20250601 huggingface dataset:
อันซู ฟาตี

อันซูมานี "อันซู" ฟาตี วีเอรา (Anssumane "Ansu" Fati Vieira; เกิด 31 ตุลาคม ค.ศ. 2002) เป็นนักฟุตบอลชาวสเปน ที่เคยเป็นวันเดอร์คิดส์ของบาเซโลน่า เล่นในตำแหน่งปีก ให้กับบาร์เซโลนา

**สโมสร**
ฟาตี เกิดที่บิสเซา ประเทศกินี-บิสเซา ก่อนจะย้ายมาที่เอร์เรรา ในเซบิยา ประเทศสเปน กับครอบครัวของเขาในขณะที่ยังอายุ 6 ปี ส่วนพี่ชายของเขา ไบรมา ได้เซ็นสัญญาลงเล่นให้กับเซบิยา หลังจากนั้นเขาก็ได้ลงเล่นให้กับเอร์เรรา และทีมชุดเยาวชนของเซบิยา ต่อมาเขาย้ายมาอยู่กับบาร์เซโลนา ในศูนย์ฝึกเยาวชนลามาซิอาในปี พ.ศ. 2555 ซึ่งเขามีอายุเพียง 10 ปี และในปีต่อมา พี่ชายเขาก็ย้ายมาอยู่กับบาร์เซโลนาเช่นกัน
ในวันที่ 24 กรกฎาคม พ.ศ. 2562 ฟาตีได้เซ็นสัญญานักฟุตบอลอาชีพกับบาร์เซโลนา โดยเป็นสัญญา 3 ปี จนถึง พ.ศ. 2565 ต่อมาในวันที่ 25 สิงหาคม เขาเริ่มมีโอกาสลงเล่นกับทีมชุดสำรอง (ชุดเบ) และได้ลงเล่นในชุดใหญ่ครั้งแรกหลังจากถูกเปลี่ยนตัวลงมาเล่นแทนการ์เลส เปเรซ ในนัดที่ชนะเรอัลเบติส 5–2 ซึ่งในขณะนั้นเขามีอายุเพียง 16 ปี 298 วัน ทำให้เป็นผู้เล่นอันดับที่ 2 ที่มีอายุน้อยที่สุดที่สามารถทำประตูให้กับสโมสร ซึ่งขณะที่ทำประตู เขามีอายุมากกว่าวินเซนซ์ มาร์ตีเนซ ซึ่งทำประตูให้กับสโมสรในปี พ.ศ. 2484 อยู่ 18 วัน
ในวันที่ 31 สิงหาคม พ.ศ. 2562 เขาทำประตูที่ 2 ได้ในเกมกับโอซาซูนา ในอายุ 16 ปี 304 วัน ทำให้เป็นผู้เล่นของบาร์เซโลนาชุดใหญ่ที่อายุน้อยที่สุดที่สามารถทำประตูได้ และเป็นผู้เล่นอันดับที่ 3 ที่อายุน้อยที่สุดที่สามารถทำประตูได้ในลาลิกา
ในวันที่ 14 กันยายน พ.ศ. 2562 ฟาตี เป็นผู้เล่นที่มีอายุน้อยที่สุดในประวัติศาสตร์ของลาลิกา ที่สามารถทำประตูและส่งให้เพื่อนร่วมทีมทำประตูในนัดเดียวกันที่อายุ 16 ปี หลังจากฟาตีทำประตูได้ในนาทีที่ 2 ก่อนจะส่งให้แฟร็งกี เดอ โยง ทำประตูในนาที่ 7 ในนัดที่พบกับบาเลนเซีย

**ทีมชาติ**
ฟาตียังไม่เคยเล่นให้กับทีมชาติใด หลังจากที่เขาลงเล่นในลาลิกา ราชสหพันธ์ฟุตบอลสเปน ได้ให้ความสนใจเขา โดยรัฐบาลสเปนได้พยายามที่จะให้สัญชาติสเปนกับฟาตี เพื่อที่จะให้เขาได้มีรายชื่อในทีมชาติชุดเยาวชนอายุไม่เกิน 17 ปี เพื่อแข่งขันฟุตบอลโลกเยาวชนในเดือนตุลาคม พ.ศ. 2562 อย่างไรก็ดี กินี-บิสเซา ซึ่งเป็นอาณานิคมเดิมของโปรตุเกส พยายามที่จะทาบทามด้วยการให้หนังสือเดินทางโปรตุเกสกับเขา หากเข้าร่วมเล่นกับทีมชาติ

**ชีวิตส่วนตัว**
ไบรมา และ มีกูเอล 2 พี่ชายของเขาต่างเป็นนักฟุตบอล และเล่นให้กับชุดเยาวชนของบาร์เซโลนา
บูรี ฟาตี พ่อของเขาเป็นอดีตนักฟุตบอลจากประเทศกินี-บิสเซา หลังจากอพยพมาอยู่ที่ประเทศโปรตุเกส เขาได้ลงเล่นให้กับสโมสรในลีกภูมิภาค เขาได้อ่านเรื่องราวของเมืองมารินาเลดา ซึ่งเป็นเมืองในแคว้นอันดาลูซิอา ตั้งอยู่ใกล้กับเซบิยา ที่มีงานให้กับผู้อพยพได้ทำ หลังจากนั้นเขาจึงเดินขออาหารตามถนนในเมือง เขาจึงได้พบกับผู้ว่าการเมืองและได้งานเป็นคนขับรถ ก่อนที่จะย้ายมาตั้งรกรากในเอร์เรรา เมืองใกล้ ๆ กัน ซึ่งอันซูได้ใช้ชีวิตในวัยเด็กที่นั่น ก่อนจะเริ่มเล่นฟุตบอลกับสโมสรในท้องถิ่นอย่างเอร์เรราและเซบิยา ตามลำดับ แม้ว่าบอรีจะเกิดที่กินี-บิสเซา แต่เขาได้กล่าวว่า เขาคือ "ชาวเซบิยา"

**สถิติ**

**อ้างอิง**

**แหล่งข้อมูลอื่น**
23758
*anssumane-fati/571800
หมวดหมู่:บุคคลที่ยังมีชีวิตอยู่
หมวดหมู่:บุคคลจากบิสเซา
หมวดหมู่:นักฟุตบอลชาวกินี-บิสเซา
หมวดหมู่:นักฟุตบอลทีมชาติสเปน
หมวดหมู่:นักฟุตบอลชาวสเปน
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลบาร์เซโลนาอัตเลติก
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:ผู้เล่นในฟุตบอลโลก 2022
รายชื่อท่าอากาศยานในประเทศจีน

ท่าอากาศยานในประเทศจีน
นี่คือรายชื่อท่าอากาศยานในสาธารณรัฐประชาชนจีน แบ่งกลุ่มตามการเขตการปกครองระดับมณฑล และจัดเรียงตามเมืองหลักหรือเทศมณฑลที่ให้บริการ  ในที่นี้จะนับเพียงท่าอากาศยานพลเรือนและท่าอากาศยานทั่วไปที่ได้รับการรับรอง ไม่รวมท่าอากาศยานทั่วไป ท่าอากาศยานที่เลิกใช้งาน และฐานทัพอากาศ
ชื่อที่กล่าวถึงในรูปนี้ได้รับการตั้งชื่ออย่างเป็นทางการโดยสำนักงานการบินพลเรือนแห่งประเทศจีน (ซีเอเอซี; CAAC) รหัสอ้างอิงสนามบิน (Aerodrome Reference Code; ARC) ได้รับการระบุอย่างเป็นทางการโดย "ใบอนุญาตสำหรับสนามบินพลเรือน/ทั่วไป" ตัวอักษรระหว่างท่าอากาศยานนานาชาติและท่าอากาศยานแห่งชาติได้รับการประกาศโดยกระทรวงการศุลกากรแห่งประเทศจีน (General Administration of Customs of the People's Republic of China; GACC)
ณ วันที่ 25 กันยายน พ.ศ. 2566 มีท่าอากาศยานพลเรือนที่ได้รับการรับรอง 255 แห่ง และท่าอากาศยานทั่วไปที่ได้รับการรับรอง 102 แห่ง 
วันที่ 30 พฤษภาคม พ.ศ. 2566 คณะมนตรีรัฐสาธารณรัฐประชาชนจีนได้จัดตั้งท่าเรือการบิน 83 แห่ง และสำนักงานการบินพลเรือนแห่งประเทศจีนได้อนุมัติให้ท่าอากาศยาน 60 แห่งเปลี่ยนชื่อเป็น "ท่าอากาศยานนานาชาติ" ตัวเลขนี้นับแค่ท่าอากาศยานที่อยู่ภายใต้การควบคุมของซีเอเอซีเท่านั้น ไม่นับของเขตบริหารพิเศษฮ่องกงและมาเก๊า (หรือไต้หวัน) เนื่องจากฮ่องกงและมาเก๊ามีหน่วยงานกำกับดูแลการบินพลเรือนของตนเอง (กรมการบินพลเรือนและสำนักงานการบินพลเรือนตามลำดับ)
ไฟล์:Air China 77W.jpg|thumb|เครื่องบินของสายการบินแอร์ไชนา สายการบินแห่งชาติของประเทศจีน
ไฟล์:Cathay Pacific B-HUJ on tarmac of HKG 2013-08-17.JPG|thumb|เครื่องบินของสายการบินคาเธ่ย์แปซิฟิค สายการบินแห่งชาติของฮ่องกง
ไฟล์:B-MAL (10418772093).jpg|thumb|เครื่องบินของสายการบินแอร์มาเก๊า สายการบินแห่งชาติของมาเก๊า

**รายชื่อท่าอากาศยาน**

**รายชื่อท่าอากาศยานทั่วไปที่ผ่านการรับรอง**

**ดูเพิ่ม**
 การขนส่งในประเทศจีน

**อ้างอิง**

**แหล่งข้อมูลอื่น**
  Asia Times: Airlines & Airports in China date=2016-11-15 -  Chinese airport list and search page on feeyo.com date=2017-05-16  -  English airport list and flight schedules of the airports 

จ
น็อกติลูเซนต์

เมฆน็อกติลูเซนต์เหนือพรุ Kuresoo ประเทศเอสโตเนีย
น็อกติลูเซนต์ หรือ เมฆทีปราตรี (noctilucent) หรือ เมฆโพลาร์มีโซสเฟียร์ (polar mesospheric clouds) เป็นปรากฏการณ์ที่เกิดขึ้นในบรรยากาศของโลกชั้นบน เป็นเมฆลักษณะเป็นริ้วคล้ายคลื่น ไม่มีรูปร่างแน่นอน โดยทั่วไปมีสีขาวถึงน้ำเงินอ่อน แต่บางครั้งมีสีแดงหรือเขียว เมฆชนิดนี้มักพบในพื้นที่ละติจูดระหว่าง 50° และ 70° เหนือและใต้เส้นศูนย์สูตร สามารถพบเห็นได้ในช่วงฤดูร้อนและดวงอาทิตย์อยู่ต่ำกว่าเส้นขอบฟ้าของผู้สังเกตการณ์ แต่ยังคงมีแสงอาทิตย์สะท้อนบนก้อนเมฆอยู่ น็อกติลูเซนต์เป็นคำในภาษาละติน แปลว่า ส่องสว่างตอนกลางคืน มีอักษรย่อคือ NLC หรือ PMC
น็อกติลูเซนต์เป็นเมฆที่อยู่สูงที่สุดในชั้นบรรยากาศของโลก ก่อตัวในชั้นมีโซสเฟียร์ที่ระดับความสูง 76,000–85,000 เมตร (250,000–280,000 ฟุต) เมฆชนิดนี้เกิดจากผลึกน้ำแข็งที่มีเส้นผ่านศูนย์กลางราว 100 นาโนเมตร เมฆชนิดนี้ต่างจากเมฆในชั้นโทรโพสเฟียร์ตรงที่ก่อตัวจากไอน้ำโดยตรงร่วมกับอนุภาคของฝุ่น ที่มาของฝุ่นและไอน้ำยังไม่เป็นที่ทราบแน่ชัด แต่เชื่อว่าฝุ่นมาจากสะเก็ดดาวขนาดเล็กหรือมาจากชั้นโทรโพสเฟียร์ ในขณะที่ไอน้ำอาจมาจากช่องว่างของโทรโพพอสหรือเกิดจากปฏิกิริยาระหว่างมีเทนกับอนุมูลอิสระไฮดรอกซิลในชั้นสตราโทสเฟียร์ เนื่องจากชั้นมีโซสเฟียร์มีความชื้นน้อยมาก สาเหตุที่น็อกติลูเซนต์มักพบในช่วงฤดูร้อนเนื่องจากเป็นช่วงเวลาที่ชั้นมีโซสเฟียร์จะมีอากาศเย็นที่สุด ทำให้ไอน้ำเปลี่ยนสถานะเป็นของแข็งที่อุณหภูมิต่ำกว่า −120 °ซ ในซีกโลกเหนือมักเกิดช่วงกลางเดือนพฤษภาคมถึงสิงหาคม และกลางเดือนพฤศจิกายนถึงกุมภาพันธ์ในซีกโลกใต้ และพบเห็นได้ช่วงสนธยาก่อนดวงอาทิตย์ขึ้นและตก โดยจะมองเห็นได้ดีที่สุดเมื่อดวงอาทิตย์อยู่ต่ำกว่าเส้นขอบฟ้าประมาณ 6° ถึง 16°
น็อกติลูเซนต์เป็นปรากฏการณ์ที่ยังไม่มีคำอธิบายชัดเจน มีการบันทึกถึงการพบเห็นครั้งแรกในปี ค.ศ. 1885 สองปีต่อมา ออตโต เจสเซอทำการศึกษาเมฆชนิดนี้และตั้งชื่อว่า noctilucent clouds และเชื่อว่าเกิดจากฝุ่นภูเขาไฟกรากะตัวที่ปะทุเมื่อสี่ปีก่อน อย่างไรก็ตาม ทฤษฎีนี้ถูกหักล้างในปี ค.ศ. 1926 ช่วงทศวรรษ 1960 มีการค้นพบความสัมพันธ์ระหว่างอากาศเย็นจัดกับการก่อตัวของเมฆเมื่อมีการใช้จรวจในการศึกษาชั้นมีโซเฟียร์ การศึกษาปัจจุบันพบว่าการปล่อยแก๊สมีเทนที่เพิ่มมากขึ้นส่งผลให้เกิดเมฆน็อกติลูเซนต์มากขึ้น

**อ้างอิง**
หมวดหมู่:เมฆ
หมวดหมู่:ปรากฏการณ์ทางแสงในบรรยากาศ
หมวดหมู่:อุตุนิยมวิทยา
เดวิด เค. วัยอาจ

เดวิด เค. วัยอาจ (David K. Wyatt; 21 กันยายน ค.ศ. 1937 – 14 พฤศจิกายน ค.ศ. 2006) เป็นนักประวัติศาสตร์ชาวอเมริกัน และนักประพันธ์ผู้ศึกษาประเทศไทย เขาสอน ณ มหาวิทยาลัยคอร์เนลตั้งแต่ ค.ศ. 1969 ถึง 2002 และยังเป็นประธานของภาควิชาประวัติศาสตร์ มหาวิทยาลัยคอร์เนล และประธานสมาคมเอเชียศึกษาใน ค.ศ. 1993 หนังสือของเขา Thailand: A Short History กลายเป็นตำรามาตรฐานว่าด้วยประวัติศาสตร์ไทยในภาษาอังกฤษcc

**ชีวประวัติ**
เดวิด เค. วัยอาจเกิดในฟิชเบิร์ก รัฐแมสซาชูเซตส์เมื่อวันที่ 21 กันยายน ค.ศ. 1937 เติบโตในรัฐไอโอวา เขาศึกษาวิชาปรัชญาที่มหาวิทยาลัยฮาร์วาร์ด และได้รับ ศ.บ. ใน ค.ศ. 1959 เขาศึกษาต่อในมหาวิทยาลัยบอสตันและมหาวิทยาลัยคอร์เนลตามลำดับ ซึ่งเขาสำเร็จการศึกษา ศศ.ม. ใน ค.ศ. 1960 และ ปร.ด. ใน ค.ศ. 1966 ในวิชาประวัติศาสตร์ทั้งคู่ วาทนิพนธ์ของเขา ซึ่งอภิปรายการปฏิรูปการเมืองในประเทศไทย จัดพิมพ์ใน ค.ศ. 1969 ในชื่อ Thailand: The Politics of Reform เขาเรียนพูดภาษาไทยอย่างคล่องแคล่ว เขาสมรสกับเอลีน วิลสัน และมีบุตรสามคน และหลานห้าคน

**การงาน**
ก่อนสำเร็จปริญญาเอก วัยอาจได้รับตำแหน่งสอน ณ วิทยาลัยตะวันออกและแอฟริกาศึกษา มหาวิทยาลัยลอนดอน ซึ่งเขาสอนถึง ค.ศ. 1968 หลังสอนเป็นเวลาหนึ่งปีที่มหาวิทยาลัยมิชิแกน เขากลับสู่ภาควิชาประวัติศาสตร์ มหาวิทยาลัยคอร์เนลใน ค.ศ. 1969 ปีเดียวกับที่เป็นที่ปรึกษาระดับปริญญาเอกให้แก่นักประวัติศาสตร์ เบนจามิน แบตสัน และสอนจนเกษียณใน ค.ศ. 2002 เขาเป็นประธานภาควิชาในเวลานั้น เขายังเป็นประธานสมาคมเอเชียศึกษาใน ค.ศ. 1993
ในเดือนตุลาคม ค.ศ. 2005 เขาขายห้องสมุดที่มีหนังสือเกือบ 15,000 เล่น ส่วนใหญ่เขียนด้วยภาษาไทย ให้แก่ Southeast Asia Collection ที่มหาวิทยาลัยโอไฮโอohio

**เสียชีิวิต**
วัยอาจได้รับวินิจฉัยเป็นโรคปลอกประสาทเสื่อมแข็งใน ค.ศ. 1995 แต่ยังเดินทางอย่างกว้างขวางจนกระทั่งเสียชีวิต เขาเสียชีวิตเมื่อวันที่ 14 พฤศจิกายน ค.ศ. 2006 สิริอายุ 69 ปีจากภาวะแทรกซ้อนของภาวะมีอากาศในเนื้อเยื่อและโรคหัวใจเลือดคั่งในฮอสปิแคร์เรซิเดนซ์ในรัฐนิวยอร์กnyt

**บรรณานุกรม**
The Politics of Reform in Thailand: Education in the Reign of King Chulalongkorn (1969)
*Thailand: A Short History, (1982, 2nd ed. 2003) 978-0-300-08475-7
*Siam in Mind (2002) 978-974-7551-72-3
*Reading Thai Murals (2004)

**อ้างอิง**
2006
หมวดหมู่:นักประวัติศาสตร์ชาวอเมริกัน
หมวดหมู่:นักประวัติศาสตร์ประเทศไทย
ดิเอโก เปรอตติ

ดิเอโก เปรอตติ (เกิดวันที่ 26 กรกฎาคม ค.ศ. 1988) เป็นนักฟุตบอลชาวอาร์เจนตินา ปัจจุบันเล่นให้กับสโมสรฟุตบอลโรมา โดยส่วนใหญ่แล้วเขาจะเล่นในตำแหน่งปีก ซึ่งเขาสามารถเล่นด้วยเท้าทั้งสองข้างได้  และเขายังสามารถเล่นในตำแหน่งกองกลางตัวรุกได้อีกด้วย
เปรอตติมีช่วงเวลาที่ยอดเยี่ยมกับสโมสรฟุตบอลเซบิยา โดยเขาลงเล่นไปทั้งหมด 159 นัด(16 ประตู) ตลอดหกฤดูกาลในลาลิกา และยังสามารถชนะเลิศได้ถึง 2 รายการ

**สโมสร**

**เซบิยา**
เซบิยาในปี ค.ศ. 2012
เกิดในเมืองโมเรโน รัฐบัวโนสไอเรส ซึ่งมีเชื้อสายอิตาเลียนจากฝั่งพ่อของเขา เปรอตติเข้าร่วมสโมสรฟุตบอลเซบิยาในช่วงฤดูร้อนปี 2007 จากเดปอร์ตีโบ โมรอน ในตอนแรกเขาได้รับมอบหมายให้ลงเล่นในทีม B ที่เพิ่งเลื่อนชั้นขึ้นมาในดิวิชั่น 2 และเขาได้พิสูจน์ว่าเขามีประโยชน์ช่วยให้ทีมยังคงอยู่ที่ดิวิชั่นนี้
เปรอตติเริ่มต้นด้วยตำแหน่งตัวสำรองในฤดูกาล 2008-09 โดยเขาได้ลงสนามครั้งแรกเมื่อวันที่ 15 กุมภาพันธ์ ค.ศ. 2009 เป็นเวลา 15 นาที ในนัดที่ชนะแอร์ราเซเด อัสปัญญอล 2-0 เขามักจะแข่งขันกับดิเอโก กาเปล เพื่อแย่งตำแหน่งกัน ประตูแรกของเขาเกิดขึ้นในนัดที่พบกับเดปอร์ติโบเดลาโกรุญญา เมื่อวันที่ 23 พฤษภาคม โดยเขายิงประตูในนาทีที่ 90 ซึ่งเป็นการการันตีว่าทีมจบที่สามในลาลิกา พร้อมกับการกลับมาสู่การแข่งขันยูฟ่าแชมเปียนส์ลีก
ในฤดูกาล 2009–10 เปรอตติต่อสู้ชนะกาเปล และได้กลายมาเป็นตัวเลือกแรกของเซบิยาในตำแหน่งของเขา เมื่อวันที่ 16 มีนาคม ค.ศ. 2010 เขาได้ทำประตูในนัดที่พบกับซีเอสเคเอ มอสโกในการแข่งขันยูฟ่าแชมเปียนส์ลีกรอบ 16 ทีม แต่ทีมจากรัสเซียชนะไป 2-1 คะแนนรวม 3-2
เปรอตติได้ลงเล่นแค่ 58 นัด จากการแข่งขันทั้งหมดตั้งแต่ปี ค.ศ. 2011 ถึง 2014 โดยส่วนใหญ่เขามักจะเจอกับอาการบาดเจ็บ

**เจนัว**
เมื่อวันที่ 2 กรกฎาคม ค.ศ. 2014 เปรอตติได้เซ็นสัญญากับสโมสรฟุตบอลเจนัวด้วยสัญญาสี่ปี เขาลงสนามนัดแรกในเสื้อเจนัวเมื่อวันที่ 31 สิงหาคม โดยได้ลงเล่น 69 นาที ในนัดที่เปิดบ้านแพ้นาโปลี 1-2

**โรมา**
เมื่อวันที่ 1 กุมภาพันธ์ ค.ศ. 2016 ได้เข้าร่วมกับสโมสรฟุตบอลโรมาด้วยสัญญายืมตัวพร้อมกับออฟชั้นซื้อขาด 9 ล้าน ยูโร เขายิงประตูแรกได้ในอีกหกวันต่อมา พร้อมด้วยชัยชนะในบ้าน 2-1 เหนือซัมป์โดเรีย จากนั้นในช่วงปลายเดือน สโมสรได้เซ็นสัญญากับเขาจนถึงเดือนมิถุนายน ค.ศ. 2019

**ทีมชาติ**
เมื่อวันที่ 9 พฤศจิกายน ค.ศ. 2009, เปรอตติได้ถูกเรียกตัวติดทีมชาติอาร์เจนตินาเป็นครั้งแรก โดยเขาได้ลงเล่นเปิดตัวในอีก 5 วันถัดมา โดยมาลงเล่นในช่วงสิบนาทีสุดท้ายของการแข่งกระชับมิตรที่พ่ายให้กับทีมชาติสเปน 1-2 ในกรุงมาดริด โดยเขาลงเล่นแทนลิโอเนล เมสซิ
เปรอตติได้ติดอยู่ในรายชื่อ 35 คนสุดท้ายในฟุตบอลโลก 2018 ที่ประเทศรัสเซีย แต่สุดท้ายแล้วเขาก็ถูกคัดชื่อออก

**สถิติการลงเล่น**

**สโมสร**

**ทีมชาติ**

**เกียรติประวัติ**

**สโมสร**
เซบีย่า
*โกปาเดลเรย์: 2009–10
*ยูฟ่ายูโรปาลีก: 2013–14
*ซูเปร์โกปาเดเอสปาญา: รองชนะเลิศ 2010

**อ้างอิง**

**แหล่งข้อมูลอื่น**
6301- สถิติที่ Tutto Calciatori 
*pid=34537
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
รายชื่อท่าอากาศยานในประเทศพม่า

ท่าอากาศยานนานาชาติย่างกุ้ง
ท่าอากาศยานนานาชาติมัณฑะเลย์
รายชื่อท่าอากาศยานในประเทศพม่า

**รายชื่อท่าอากาศยาน**

**ดูเพิ่ม**
 การขนส่งในประเทศพม่า- การคมนาคมในประเทศพม่า

พ
สื่อลามกทางอินเทอร์เน็ต

สื่อลามกทางอินเทอร์เน็ต (Internet pornography) เป็นรูปแบบต่าง ๆ ของสื่อลามกที่สามารถเข้าถึงได้ทางอินเทอร์เน็ต โดยส่วนใหญ่ผ่านทางเว็บไซต์ การแบ่งปันไฟล์แบบเพียร์ทูเพียร์ หรือ กลุ่มข่าวยูสเน็ต สิ่งเหล่านี้แพร่หลายสู่สาธารณะบนเวิลด์ไวด์เว็บตั้งแต่ปลายคริสต์ทศวรรษ 1990 นำไปสู่การเจริญเติบโตของสื่อลามกทางอินเทอร์เน็ต
จากข้อมูลปี ค.ศ. 2018 มีบริษัทหนึ่งที่ชื่อ  ไมนด์กีก เป็นเจ้าของและดำเนินการเว็บไซต์ลามกที่ได้รับความนิยมแพร่หลายหลายเว็บไซต์ ตัวอย่างเช่น บริการแบ่งปันวิดีโอ พอร์นฮับ, เรดทูบ และ ยูพอร์น รวมถึงเป็นผู้ผลิตภาพยนตร์ลามก แบรซเซอส์  ดิจิทัลเพลย์กราวด์, เม็น.คอม, เรียลลิตีคิงส์ และฌอนโคดี ท่ามกลางเว็บไซต์อื่น ๆ ที่บริษัทนี้ไม่ได้เป็นเจ้าของเช่น เอกซ์แฮมสเตอร์ และ เอกซ์วิดีโอส์ ที่มีการกล่าวว่า นี่คือระบบผูกขาด

**อ้างอิง==
คาซูมิ โทตากะ

คาซูมิ โทตากะ (Totaka Kazumi; เกิด 23 สิงหาคม ค.ศ.1967) เป็นทั้งนักแต่งเพลงวิดีโอเกมและนักวิศวกรเสียงชาวญี่ปุ่น ที่รู้จักจากบทพากย์ในเกมของนินเท็นโดมาหลายเกม

**ผลงาน**

**นักแต่งเพลง**
X (1992)
*มาริโอเพนต์ (1992) - ร่วมกับฮฺโรคาซุ ทานากะ และเรียวจิ โยชิโทมิ
*Kaeru no Tame ni Kane wa Naru (1992)
*Super Mario Land 2: Six Golden Coins (1992)
*เตตริส & ดร. มาริโอ (1994) - ร่วมกับฮฺโรคาซุ ทานากะ และยูมิโกะ คาเมยะ
*Virtual Boy Wario Land (1995)
*Wave Race 64 (1996)
*Yoshi's Story (1997)
*Mario Artist: Polygon Studio (1999)
*Mario Artist: Paint Studio (1999) - ร่วมกับคริส โจโจ, มาร์ติน กูดัล และซัดดี ราวัล
*Mario Artist: Talent Studio (2000) - ร่วมกับเคนตะ นางาตะ และโทรุ มิเนงิชิ
*Machop at Work (2001) - ร่วมกับทาคูโตะ คิดสึตะ และยาซูชิ อิดะ
*Luigi's Mansion (2001) - ร่วมกับชิโนบุ ทานากะ
*Kingler's Day (2001) - ร่วมกับทาคูโตะ คิดสึตะ และยาซูชิ อิดะ
*Animal Crossing (2001) - ร่วมกับเคนตะ นางาตะ, โทรุ มิเนงิชิ และชิโนบุ ทานากะ
*Yoshi Touch & Go (2005) - ร่วมกับอาซูกะ โอตะ และโทรุ มิเนงิชิ
*Animal Crossing: Wild World (2005) - ร่วมกับอาซูกะ โอตะ
*Default Wii Channels (2006)
*Wii Sports (2006)
*Kenkou Ouen Recipe 1000: DS Kondate Zenshuu (2006)
*X-Scape (2010)
*Wii Sports Club (2014)
*Yoshi's Woolly World (2015) - Main Theme only
*Animal Crossing: Happy Home Designer (2015)
*Poochy & Yoshi's Woolly World (2017) - Main Theme only

**นักกำกับเสียง/โปรดิวเซอร์เพลง/ผู้ดูแล**
เดอะเลเจนด์ออฟเซลดา ลิงส์อะเวกเคนนิง (1993)
*ซูเปอร์สแมชบราเธอร์ส (1999)
*Super Smash Bros. Melee (2001)
*Pikmin 2 (2004)
*Animal Crossing: Wild World (2005)
*Yoshi's Island DS (2006)
*Wii Sports (2006)
*ซูเปอร์สแมชบราเธอร์บรอวล์ (2008)
*Wii Music (2008)
*Animal Crossing: City Folk (2008)
*Animal Crossing: New Leaf (2012)
*Luigi's Mansion: Dark Moon (2013) - ร่วมกับโคจิ คอนโดะและโยจิ อินางากิ
*Yoshi's New Island (2014)
*ซูเปอร์สแมชบราเธอร์สฟอร์นินเท็นโด 3ดีเอส แอนด์วียู (2014)
*Animal Crossing: Happy Home Designer (2015)
*Mini Mario & Friends: Amiibo Challenge (2016)
*Mario Tennis Aces (2018)
*Super Smash Bros. Ultimate (2018)
*Yoshi's Crafted World (2019)

**เพลงของโทตากะKazumi Totaka's Song**
"เพลงของโทตากะ" เป็นเพลงที่มีโน้ต 19 อันสั้น ๆ ที่ซ่อนอยู่ในเกมเกือบทุกเกมที่เขาเขียนดนตรีขึ้นมา. โดยถูกพบครั้งแรกในหน้าจอหลักของเกม มาริโอเพนต์ แต่หลังจากนั้น จึงมีการพบว่าเกมแรกที่มีเสียงนี้คือเกม X ซึ่งล่วงหน้าเกมมาริโอเพนต์ไป 2 เดือน

**ตัวละครที่เขาพากย์**
โยชิ (ปรากฎตัวครั้งแรกในเกมYoshi's Story)
*ชายกาย (Shy Guy)
*ศาสตราจารย์ อี. กาดด์
*กัปตันโอลิมาร์
*บิรโด
*เค.เค. สไลเดอร์

**หมายเหตุ**
a. aK.K. Song
b. bIn most versions of The Legend of Zelda: Link's Awakening the song can only be found in Richard's house.date=December 2015
c. cThe song is only present in the GameCube release of Pikmin 2. It was removed in the Wii version.

**อ้างอิง**

**แหล่งข้อมูลอื่น**
 Kazumi Totaka's Song date=2019-12-02  at  NinDB
หมวดหมู่:นักประพันธ์เพลงชาวญี่ปุ่น
หมวดหมู่:นักพากย์ชายชาวญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:นักดนตรีจากโตเกียว
หมวดหมู่:นักประพันธ์เพลงในวิดีโอเกมส์
แคลร์ เมานต์แบ็ตเทน มาร์เชอนิสแห่งมิลฟอร์ด ฮาเวน

แคลร์ เมานต์แบ็ตเทน มาร์เชอนิสแห่งมิลฟอร์ด ฮาเวน (Clare Mountbatten, Marchioness of Milford Haven) (นามเดิม: แคลร์ ฮูเตช สตีลล์) เกิดเมื่อวันที่ 2 กันยายน พ.ศ. 2503 เป็นธิดาของแอนโทนี สตีลล์ และแอนน์ ฮูเตช เธอทำงานเป็นนักข่าวและได้รับรางวัลมากมายในอังกฤษ และยังเป็นนักเล่นกีฬาโปโลมือทองของวงการโปโลแห่งอังกฤษ

**สมรส**
แคลร์ ฮูเตช สตีลล์ สมรสครั้งแรกกับนีโคลัส เวนสต์โวลท์-สแตนลีย์ เมื่อ พ.ศ. 2528 และหย่ากันใน พ.ศ. 2540 มีบุตรดังนี้
#เจมส์ เวนสต์โวลท์-สแตนลีย์
#แฮรี เวนสต์โวลท์-สแตนลีย์
#ลุซา เวนสต์โวลท์-สแตนลีย์
ต่อมาในปีเดียวกัน เธอได้สมรสใหม่กับจอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน ไม่มีบุตรด้วยกัน

**อ้างอิง**
หมวดหมู่:พิธีกรชาวอังกฤษ
หมวดหมู่:ตระกูลบัทเทินแบร์ค
หมวดหมู่:ขุนนางอังกฤษ
เอกสารตัวเขียนอัลกุรอานเบอร์มิงแฮม

การเปรียบเทียบระหว่างอัลกุรอานในศตวรรษที่ 21 (ซ้าย) และอัลกุรอานที่เขียนด้วยมือที่เบอร์มิงแฮม (ขวา)
เอกสารตัวเขียนอัลกุรอานเบอร์มิงแฮม (Birmingham Quran manuscript) เป็นแผ่นหนังสัตว์ที่เขียนอัลกุรอานในช่วงยุคต้นของอิสลามเอาไว้ โดยในปี ค.ศ. 2015 เอกสารนี้ ซึ่งอยู่ในความถือครองของมหาวิทยาลัยเบอร์มิงแฮม ได้ผ่านการตรวจหาอายุด้วยคาร์บอนแล้ว กำหนดอายุได้ว่า เขียนขึ้นในระหว่าง ค.ศ. 568 และ ค.ศ. 645 (ตรงกับช่วงเวลาระหว่าง 56 ปีก่อน ฮ.ศ. และ ฮ.ศ. 25 ตามปฏิทินอิสลาม) เอกสารนี้เป็นส่วนหนึ่งของชุดเอกสารตัวเขียนตะวันออกกลางมินกานาซึ่งอยู่ในความถือครองของหอสมุดวิจัยแคดเบอรี มหาวิทยาลัยเบอร์มิงแฮม
ตัวเอกสารเขียนด้วยน้ำหมึกบนแผ่นหนังสัตว์ เขียนเป็นภาษาอาหรับ อักษรฮิญาซ และยังคงอ่านได้ชัดเจน แผ่นหนังนี้ช่วยรักษาบางส่วนบางตอนของซูเราะฮ์ที่18 (อัล-กะฮ์ฟ) ถึง 20 (ฏอฮา) เอาไว้ มีการจัดแสดงเอกสารนี้ที่มหาวิทยาลัยเบอร์มิงแฮมเมื่อปี ค.ศ. 2015 หลังจากนั้น ย้ายไปที่พิพิธภัณฑ์และหอศิลป์เบอร์มิงแฮมจนถึงวันที่ 5 สิงหาคม ค.ศ. 2016

**การกำหนดอายุ**
การหาอายุจากคาร์บอนกัมตรังสี ซึ่งดำเนินการที่มหาวิทยาลัยออกซฟอร์ด กำหนดอายุของเอกสารนี้ได้เป็น 1465±21 ปีก่อนปัจจุบัน (ก่อน ค.ศ. 1950) ซึ่งเมื่อปรับผลคำนวณแล้ว มั่นใจราว 95.4% ได้ว่า เอกสารเขียนขึ้นระหว่าง ค.ศ. 568–645

**ความสำคัญ**
การกำหนดอายุดังกล่าวมีความสำคัญ เนื่องจากศาสดามุฮัมมัดมีชีวิตอยู่ในช่วง ค.ศ. 570 ถึง ค.ศ. 632 และตามประเพณีของมุสลิมนิกายซุนนี อบูบักร์ (ครองราชย์ ค.ศ. 632-634) เป็นเคาะลีฟะฮ์คนแรกที่รวบรวมอัลกุรอานขึ้น แล้วเคาะลีฟะฮ์อุสมานจึงทำให้กุรอานเป็นมาตรฐานที่ใช้กันทั่วโลก แล้วสั่งให้เผาสำเนากุรอานรุ่นก่อนหน้านั้นให้หมด
ในประกาศของมหาวิทยาลัยเบอร์มิงแฮม มุฮัมมัด อีซา วาเลย์ (Muhammad Isa Waley) หัวหน้าหอสมุดแห่งชาติอังกฤษ กล่าวว่า
เดวิด โธมัส ศาสตราจาร์ยศาสนาคริสต์และอิสลามประจำมหาวิทยาลัยเบอร์มิงแฮม กล่าวว่า

**ดูเพิ่ม**
 เอกสารตัวเขียนศ็อนอา (Sana'a manuscript) - การวิจารณ์อัลกุรอาน- มุฮัมมัดตามประวัติศาสตร์- อัลกุรอานที่เขียนด้วยมือในช่วงแรก- โคเด็กซ์ ปาริสิโน-เปโทรโปลิทานัส (Codex Parisino-petropolitanus)- เอกสารตัวเขียนท็อปกาปิ (Topkapi manuscript)- กุรอานลายคูฟิกที่ซามาร์คันด์- ประวัติศาสตร์ของอัลกุรอาน- การวิจารณ์ตัวบท

**อ้างอิง**

**แหล่งข้อมูลอื่น**
  The Birmingham Qur'an manuscript public display date=2015-09-23 -  The Birmingham Qur'an manuscript images-  Fedeli's thesis-  The Birmingham Qur'an University of Birmingham FAQ-  'Collective enthusiasm and the cautious scholar' on-line article in 'Marginalia' by Alba Fedeli date=2019-05-15 
หมวดหมู่:กุรอานที่เขียนด้วยมือ
หมวดหมู่:มหาวิทยาลัยเบอร์มิงแฮม
หมวดหมู่:แคดบิวรี
สก็อตต์ เดอร์ริกสัน

สก็อตต์ เดอร์ริกสัน (Scott Derrickson) เกิดเมื่อวันที่ 16 กรกฎาคม ค.ศ. 1966 เป็นผู้กำกับภาพยนตร์ ผู้อำนวยการสร้าง และนักเขียนบทชาวอเมริกัน เขาเป็นที่รู้จักจากการกำกับและเขียนบทภาพยนตร์เรื่อง พลิกปมอาถรรพ์สยองโลก (2005), เห็นแล้วต้องตาย (2012) และภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง จอมเวทย์มหากาฬ (2016)

**ผลงาน**

**ภาพยนตร์**

**โทรทัศน์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ สก็อตต์ เดอร์ริกสัน
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก   
$ ดอลลาร์สหรัฐ

**อ้างอิง**

**แหล่งข้อมูลอื่น**
 0220600
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
รัฐประหารปีคเยยู

รัฐประหารปีคเยยู (계유정난) เป็นการรัฐประหารที่เกิดขึ้นเมื่อวันที่ 10 พฤศจิกายน ค.ศ. 1453 (วันที่ 10 เดือน 10) ซึ่งนำโดย เจ้าชายซูยาง พระราชโอรสองค์รองของ พระเจ้าเซจงมหาราช กษัตริย์องค์ที่ 4 แห่ง ราชวงศ์โชซ็อน ที่ได้นำทหารส่วนพระองค์บุกเข้าไปยัง พระราชวังคย็องบก พร้อมกับสังหาร ฮวังโบ อิน และ คิม จง-ซอ สองผู้สำเร็จราชการใน พระเจ้าทันจง กษัตริย์องค์ที่ 6 ผู้เป็นพระนัดดาของ เจ้าชายซูยาง ที่พระองค์มองว่ามีอำนาจเหนือพระเจ้าทันจงทำให้พระเจ้าทันจงกลายเป็นเพียงหุ่นเชิดของทั้งคู่

**สรุป**
หลังจากเหตุการณ์สงบลงเจ้าชายซูยางได้บังคับให้พระเจ้าทันจงแต่งตั้งพระองค์ขึ้นเป็นอัครมหาเสนาบดีพร้อมกับเนรเทศ องค์ชายอันพย็อง ไปเกาะเชจูและได้มีการปูนบำเหน็จเหล่าขุนนางที่สนับสนุนเจ้าชายซูยางที่มีส่วนร่วมในเหตุการณ์ครั้งนี้ก่อนที่เจ้าชายซูยางจะบีบพระเจ้าทันจงสละราชบัลลังก์ให้กับพระองค์และได้ขึ้นสืบราชบัลลังก์เป็น พระเจ้าเซโจ ในอีก 2 ปีต่อมา
หมวดหมู่:ราชวงศ์โชซ็อน
เรดเคอร์แรนท์

เรดเคอร์แรนท์ (redcurrant, red currant) เป็นสมาชิกของสกุล Ribes ในตระกูลกูสเบอร์รี่ มีถิ่นกำเนิดอยู่ทั่วยุโรปพืชชนิดนี้ได้รับการปลูกอย่างกว้างขวางและหนีเข้าป่าในหลายภูมิภาค
เรดเคอร์แรนท์เป็นไม้พุ่มผลัดใบที่เติบโตตามปกติสูง 1-1.5 เมตร (3-5 ฟุต) บางครั้ง 2 เมตร (7 ฟุต) โดยมีใบห้าแฉกเรียงกันเป็นวงบนลำต้น ดอกไม้มีสีเหลือง-เขียวไม่สะดุดตา ในช่อกระจะห้อยหนา 4–8 ซม. (11/2–3 1⁄4 นิ้ว) เมื่อโตเต็มที่จะเป็นผลเบอร์รี่สีแดงสดที่กินได้ประมาณเส้นผ่านศูนย์กลางประมาณ 8–12 มม. (0.31–0.47 นิ้ว) มี 3 –10 ผลเบอร์รี่ในแต่ละช่อกระจะ พุ่มไม้ที่มั่นคงสามารถผลิตผลเบอร์รี่ได้ 3-4 กิโลกรัม (7–9 ปอนด์) จากกลางถึงปลายฤดูร้อน

**สายพันธุ์**
เบอร์รี่ของเรดเคอร์แรนท์
มีสปีชีส์ที่ใกล้เคียงหลายชนิดที่มีถิ่นกำเนิดในยุโรป เอเชีย และอเมริกาเหนือ รวมถึงมีผลไม้ที่กินได้ เหล่านี้รวมถึง Ribes spicatum (ยุโรปเหนือและเอเชียเหนือ), Ribes alpinum (ยุโรปเหนือ), Ribes schlechtendalii (ยุโรปตะวันออกเฉียงเหนือ), Ribes multiflorum (ยุโรปตะวันออกเฉียงใต้), Ribes petraeum (ยุโรปตะวันตกเฉียงใต้) และ Ribes triste (อเมริกาเหนือ; นิวฟันด์แลนด์ไปอะแลสกาและทางใต้ในภูเขา)
ในขณะที่ Ribes rubrum และ Ribes nigrum มีถิ่นกำเนิดในยุโรปเหนือและยุโรปตะวันออก สายพันธุ์ใหญ่ของเรดเคอเรนท์ผลิตครั้งแรกในเบลเยียมและฝรั่งเศสตอนเหนือในศตวรรษที่ 17 ในยุคปัจจุบันมีการคัดเลือกพันธุ์หลายพันธุ์ บางส่วนได้หนีออกจากสวนแล้วสามารถพบได้ในป่าทั่วยุโรปและขยายไปสู่เอเชีย
ไวท์เคอร์แรนท์ยังเป็นสายพันธุ์ของ Ribes rubrum ด้วย แม้ว่ามันจะเป็นพันธุ์หวานและเป็นสีเผือกของเรดเคอร์แรนท์แต่ไม่ใช่คนละสายพันธุ์ทางพฤกษศาสตร์บางครั้งก็ออกวางตลาดด้วยชื่อเช่น Ribes sativum หรือ Ribes silvestre หรือขายเป็นผลไม้ที่แตกต่างกัน
พุ่มไม้ของเคอร์แรนท์ชอบแสงแดดเต็มที่และสามารถเจริญเติบโตได้ในดินเกือบทุกประเภท รวมถึงยังเป็นพืชที่ต้องการการบำรุงรักษาค่อนข้างต่ำและยังสามารถใช้เป็นเครื่องประดับได้ด้วย

**อ้างอิง**
หมวดหมู่:เบอรี่
หมวดหมู่:Ribes
แบล็กเคอร์แรนต์

แบล็กเคอร์แรนต์ (blackcurrant) เป็นไม้พุ่มในตระกูล Grossulariaceae ที่ปลูกเพื่อผลเบอร์รี่ มีถิ่นกำเนิดในเขตอบอุ่นของยุโรปกลางและเหนือและเอเชียเหนือที่มันชอบดินที่อุดมสมบูรณ์และมีการเพาะปลูกกันอย่างแพร่หลายทั้งในเชิงพาณิชย์และเป็นพืชสวนครัว มันเป็นพืชที่ทนความหนาวได้ดี แต่อากาศหนาวเย็นในช่วงฤดูใบไม้ผลิซึ่งเป็นเวลาออกดอกจะลดขนาดของการเพาะปลูก ผลพวงเล็ก ๆ สีดำมันวาวเจริญตามลำต้นในฤดูร้อนและสามารถเก็บเกี่ยวได้ด้วยมือหรือโดยเครื่อง ผลไม้ดิบอุดมไปด้วยวิตามินซีและโพลีฟีนอลไฟโตเคมิคอล แบล็กเคอแรนท์สามารถรับประทานดิบได้ แต่มักจะปรุงในของหวานหรือของคาวหลากหลายชนิด แบล็กเคอร์แรนต์จะใช้ในการทำแยม เยลลี่ และน้ำเชื่อม และมีการปลูกในเชิงพาณิชย์สำหรับตลาดน้ำผลไม้ ผลไม้นี้ยังใช้ในการเตรียมเครื่องดื่มแอลกอฮอล์ และทั้งผลไม้และใบมีการใช้ในยาแผนโบราณและการเตรียมสีย้อม
การผสมพันธุ์กำลังดำเนินการในสกอตแลนด์ โปแลนด์ ลิทัวเนีย นอร์เวย์ และนิวซีแลนด์ เพื่อผลิตผลไม้ที่มีคุณภาพการรับประทานและความแข็งแกร่งและความต้านทานโรคของพุ่มไม้ที่สูงขึ้น

**อ้างอิง**
หมวดหมู่:เบอรี่
หมวดหมู่:Ribes
ไรโนไวรัส

ไรโนไวรัส (rhinovirus) เป็นเชื้อไวรัสที่พบมากที่สุดในมนุษย์และเป็นสาเหตุสำคัญของไข้หวัด ไรโนไวรัสแพร่กระจายในอุณหภูมิ 33-35°C (91–95 °F) ซึ่งเป็นอุณหภูมิที่พบในจมูก ไรโนไวรัอยู่ในสกุล Enterovirus ในตระกูล Picornaviridae
ไรโนไวรัสทั้งสามสายพันธุ์ (A, B และ C) รวมได้ประมาณ 160 ชนิดของไรโนไวรัสที่ได้รับการยอมรับที่แตกต่างกันไปตามโปรตีนที่ผิว (serotypes) พวกมันเป็น lytic ในธรรมชาติและเป็นหนึ่งในไวรัสที่เล็กที่สุดโดยมีเส้นผ่านศูนย์กลางประมาณ 30 นาโนเมตร จากการเปรียบเทียบไวรัสอื่น ๆ เช่นไข้ทรพิษและ Vaccinia มีขนาดใหญ่กว่าประมาณ 10 เท่าที่ประมาณ 300 นาโนเมตร ในขณะที่ไวรัสไข้หวัดใหญ่อยู่ที่ประมาณ 80–120 นาโนเมตร

**อ้างอิง**

**แหล่งข้อมูลอื่น**
  VIDEO: Rhinoviruses, the Old, the New and the UW James E. Gern, MD, speaks at the University of Wisconsin School of Medicine and Public Health, 2008.-  How Big is a Human rhinovirus? (animation)
ปฏิบัติการควีน

ปฏิบัติการควีน เป็นปฏิบัติการของอังกฤษ-อเมริกันในช่วงสงครามโลกครั้งที่สองบนแนวรบด้านตะวันตกที่แนวซีคฟรีทของเยอรมัน
ปฏิบัติการครั้งนี้ได้มุ่งเป้าหมายไปที่แม่น้ำ Ruhr ซึ่งเป็นจุดเริ่มต้นสำหรับการผลักดันข้ามแม่น้ำไรน์เข้าสู่เยอรมนีในเวลาต่อมา มันได้ถูกดำเนินการโดยกองทัพสหรัฐที่หนึ่งและเก้า 
การรุกได้เริ่มต้นขึ้น เมื่อวันที่ 16 พฤศจิกายน ค.ศ. 1944 ด้วยหนึ่งในการทิ้งระเบิดทางยุทธศาสตร์อย่างหนักมากของฝ่ายสัมพันธมิตร อย่างไรก็ตาม, การรุกของฝ่ายสัมพันธมิตรได้ล่าช้าอย่างกระทันหัน พบการต่อต้านอย่างหนักของเยอรมัน โดยเฉพาะอย่างยิ่งในป่าเฮือร์ทเกิน ซึ่งแรงผลักดันหลักของการรุกได้บรรลุ ในกลางเดือนธันวาคม ฝ่ายสัมพันธมิตรได้เดินทางมาถึงแม่น้ำรูร์ในที่สุดและพยายามที่จะเข้ายึดเขื่อนที่สำคัญ เมื่อเยอรมันได้เปิดฉากการรุกของพวกเขาเองที่มีชื่อว่า เฝ้าดูไรน์ ยุทธการตอกลิ่มที่ตามมาได้นำไปสู่การยุติทันทีของความพยายามการรุกเข้าสู่เยอรมนีของฝ่ายสัมพันธมิตรจนถึงเดือนกุมภาพันธ์ ปี ค.ศ. 1945

**อ้างอิง**
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:การรุกของฝ่ายสัมพันธมิตรจากปารีสถึงแม่น้ำไรน์
หมวดหมู่:เหตุการณ์ในเดือนพฤศจิกายน พ.ศ. 2487
รางวัลชมรมวิจารณ์บันเทิง สาขาออกแบบงานสร้างยอดเยี่ยม

== ผู้เข้าชิงและผู้ได้รับรางวัล**

**ผู้ได้รับรางวัลและผู้เข้าชิงมากกว่าหนึ่งครั้ง ==
นักวิเคราะห์ธุรกิจ

นักวิเคราะห์ธุรกิจ (business analyst ย่อว่า BA) คือบุคคลที่วิเคราะห์ให้กับองค์กรหรือแผนธุรกิจ (business domain) ทั้งในความเป็นจริงหรือสมมติ และวิเคราะห์ข้อมูลธุรกิจหรือขั้นตอนหรือระบบ โดยประเมินแบบจำลองธุรกิจหรือการผนวกเข้ากับเทคโนโลยี นักวิเคราะห์ธุรกิจช่วยแนะแนวธุรกิจด้วยขั้นตอนการปรับปรุง สินค้า บริการ และซอฟต์แวร์ให้เข้าถึงการวิเคราะห์ข้อมูล
บทบาทของนักวิเคราะห์ระบบสามารถอธิบายได้ว่า เป็นตัวเชื่อมระหว่างปัญหาทางธุรกิจ กับการแก้ปัญหาทางด้านเทคโนโลยี ปัญหาทางธุรกิจนั้นจะเป็นอะไรก็ได้ที่เกี่ยวข้องกับระบบธุรกิจ ตัวอย่างเช่น แบบจำลอง ขั้นตอน หรือวิธี ส่วนการแก้ปัญหาทางด้านเทคโนโลยีนั้นสามารถแก้ได้โดยเทคโนโลยีสถาปัตยกรรม เครื่องมือ หรือโปรแกรมประยุกต์ นักวิเคราะห์ธุรกิจจะวิเคราะห์ เปลี่ยนแปลง และแก้ปัญหาธุรกิจในท้ายสุดด้วยเทคโนโลยี

**อ้างอิง**
หมวดหมู่:อาชีพทางคอมพิวเตอร์
หมวดหมู่:อาชีพทางธุรกิจ
หมวดหมู่:การวิเคราะห์ระบบ
จอน แฟฟโรว์

โจนาธาน แฟฟโรว์ (Jonathan Favreau) เกิดเมื่อวันที่ 19 ตุลาคม ค.ศ. 1966 เป็นนักแสดง ผู้กำกับ ผู้อำนวยการสร้าง นักเขียนบท และ เชฟ
แฟฟโรว์ มีผลงานการแสดงจากภาพยนตร์เรื่อง รูดี้ (1993), สวิงเกิลส์ (1996, ชึ่งเขาเขียนบทภาพยนตร์เรื่องนี้ด้วย), แต่งเถอะค่ะ อย่ากลัวสะบักสะบอม (1998), ทีมอึดหัวใจสะโอด (2000), แดร์เดวิล: มนุษย์อหังการ (2003), เตียงหัก แต่รักไม่เลิก (2006), เกาะสวรรค์ บำบัดหัวใจ (2009) และ เชฟจ๋า (2014) เขียนบทและกำกับเรื่องนี้เองด้วย
เขายังเป็นที่รู้จักในฐานะผู้กำกับจากการกำกับภาพยนตร์เรื่อง ปาฏิหาริย์เทวดาตัวบิ๊ก (2003), ซาทูร่า: เกมทะลุมิติจักรวาล (2005), สงครามพันธุ์เดือด คาวบอยปะทะเอเลี่ยน (2011), เมาคลีลูกหมาป่า (2016) และ เดอะไลอ้อนคิง (2019)
แฟฟโรว์ ยังไปปรากฏตัวในจักรวาลภาพยนตร์มาร์เวลในฐานะผู้กำกับและแสดงเป็น ฮาโรลด์ "แฮ๊ปปี้" โฮแกน ในภาพยนตร์ซูเปอร์ฮีโร่เรื่อง มหาประลัยคนเกราะเหล็ก (2008) และ มหาประลัยคนเกราะเหล็ก 2 (2010) และแฟฟโรว์ยังทำหน้าที่ในฐานะผู้อำนวยการสร้างฝ่ายบริหาร และไปปรากฏตัวใน ดิ อเวนเจอร์ส (2012), มหาประลัยคนเกราะเหล็ก 3 (2013), อเวนเจอร์ส: มหาศึกอัลตรอนถล่มโลก (2015), สไปเดอร์แมน: โฮมคัมมิ่ง (2017), อเวนเจอร์ส: มหาสงครามล้างจักรวาล (2018), อเวนเจอร์ส: เผด็จศึก (2019),  สไปเดอร์แมน: ฟาร์ ฟรอม โฮม (2019), สไปเดอร์แมน: โน เวย์ โฮม (2021) และ เดดพูล & วูล์ฟเวอรีน (2024)

**ผลงาน**

**ภาพยนตร์**

**บทบาทการแสดง**

**โทรทัศน์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ จอน แฟฟโรว์
16px small|0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ

**อ้างอิง**

**แหล่งข้อมูลอื่น**
 269463
หมวดหมู่:บุคคลที่เกิดในปี พ.ศ. 2509
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักเขียนบทชาวอเมริกัน
แม่แบบ:ท.จ.

* พ.ศ.  – 80px เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.)หมวดหมู่:แม่แบบเครื่องราชอิสริยาภรณ์ไทย
แม่แบบ:ท.จ.ว.

* พ.ศ.  – 80px เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.)หมวดหมู่:แม่แบบเครื่องราชอิสริยาภรณ์ไทย
ไทยแลนด์ อเมเจอร์ลีก ฤดูกาล 2562 – โซนกรุงเทพและปริมณฑล

ไทยแลนด์ อเมเจอร์ลีก ฤดูกาล 2562 – โซนกรุงเทพและปริมณฑล เป็นส่วนหนึ่งของการแข่งขันฟุตบอลสมัครเล่นไทยแลนด์ อเมเจอร์ลีก ประจำ พ.ศ. 2562 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่กรุงเทพมหานคร และปริมณฑล สโมสรชนะเลิศและรองชนะเลิศจากแต่ละโซนย่อยจะแข่งขันเพื่อชิงอันดับที่ 1 ถึง 4 ประจำโซนกรุงเทพและปริมณฑลเพื่อคัดเลือกทีมขึ้นสู่ไทยลีก 4 โซนกรุงเทพและปริมณฑล สโมสรที่ชนะเลิศในโซนกรุงเทพและปริมณฑลจะแข่งขันในระดับประเทศกับสโมสรชนะเลิศจากอีก 5 โซนที่เหลือ

**รูปแบบการแข่งขัน**
การแข่งขันยังคงใช้รูปแบบเดียวกับฤดูกาล 2561 โดยแบ่งออกเป็นสองโซน ได้แก่โซนกรุงเทพมหานครและปริมณฑล การแข่งขันในแต่ละโซนย่อยจะแบ่งออกเป็นรอบคัดเลือก รอบมินิลีก และรอบชิงชนะเลิศ ในรอบคัดเลือก สโมสรจะแบ่งออกเป็นกลุ่มและแข่งขันกันเพื่อคัดเลือกสโมสร 8 สโมสรเข้าแข่งขันในรอบมินิลีก ซึ่งจะแบ่งออกเป็นกลุ่มละ 4 สโมสร แข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบชิงชนะเลิศประจำโซนย่อยก่อนจะชิงชนะเลิศและชิงอันดับที่ 3 ประจำโซนโซนกรุงเทพและปริมณฑล

**สโมสรที่เข้าแข่งขัน**
ในฤดูกาล 2562 มีสโมสรเข้าแข่งขันจำนวน 47 สโมสร โดยแบ่งออกเป็นกรุงเทพมหานคร 29 สโมสร และปริมณฑล 18 สโมสร
width=40%

**กรุงเทพมหานคร**

**ปริมณฑล**

**สนามแข่งขัน**
การแข่งขันในโซนกรุงเทพและปริมณฑลใช้สนามแข่งขันหกแห่งในสองจังหวัด ได้แก่
กรุงเทพมหานคร
** สนามกีฬามหาวิทยาลัยเทคโนโลยีพระจอมเกล้าพระนครเหนือ เขตบางซื่อ
** สนามกีฬามหาวิทยาลัยเกษมบัณฑิต วิทยาเขตร่มเกล้า เขตมีนบุรี
** สนามซ้อมฟุตบอลเกร็กคู สายไหม ยูไนเต็ด เขตสายไหม
ปทุมธานี 
**สนามกีฬามหาวิทยาลัยรังสิต อำเภอเมืองปทุมธานี
** สนามกีฬากองทัพอากาศ (ธูปะเตมีย์) อำเภอลำลูกกา
** สนามกีฬามหาวิทยาลัยกรุงเทพ วิทยาเขตรังสิต อำเภอคลองหลวง

**การแข่งขันในโซนกรุงเทพมหานคร**
29 สโมสรที่เข้าแข่งขันจะแบ่งออกเป็น 8 กลุ่ม ได้แก่เอ 1 ถึงเอ 4 และบี 1 ถึงบี 4 แต่ละกลุ่มจะมี 3 สโมสร โดยจะมีสโมสรบางคู่ต้องแข่งขันในรอบเพลย์ออฟก่อนเพื่อชิงสิทธิ์ในการแข่งขันในรอบคัดเลือก หลังจากนั้นแต่ละสโมสรจะแข่งขันแบบพบกันหมดในแต่ละกลุ่ม สโมสรที่ชนะเลิศจากแต่ละกลุ่มจะผ่านเข้าสู่รอบมินิลีก การจับสลากแบ่งสายมีขึ้นในวันที่ 18 กรกฎาคม 2562 ที่ การกีฬาแห่งประเทศไทย

**รอบเพลย์ออฟ**

**รอบคัดเลือก**
กลุ่มเอ
กลุ่ม เอ1
กลุ่ม เอ2
กลุ่ม เอ3
กลุ่ม เอ4
กลุ่มบี
กลุ่ม บี1
กลุ่ม บี2
กลุ่ม บี3- กองบัญชาการกองทัพไทย ถอนตัวจากการแข่งขัน
กลุ่ม บี4

**รอบมินิลีก**
กลุ่ม เอ
กลุ่ม บี

**การแข่งขันในโซนปริมณฑล**
สโมสร 18 สโมสรที่เข้าแข่งขันจะแบ่งออกเป็น 6 กลุ่ม กลุ่มละ 3 สโมสรได้แก่เอ 1 ถึงเอ 3 และบี 1 ถึงบี 3 แต่ละสโมสรจะแข่งขันแบบพบกันหมดในแต่ละกลุ่ม โดยสโมสรที่ชนะเลิศจะผ่านเข้าสู่รอบมินิลีกร่วมกับรองชนะเลิศที่ดีที่สุด (เอ 1 ถึงเอ 3 และบี 1 ถึงบี 3) การจับสลากแบ่งสายมีขึ้นในวันที่ 18 กรกฎาคม 2562 

**รอบคัดเลือก**
กลุ่มเอ
กลุ่ม เอ1
กลุ่ม เอ2
กลุ่ม เอ3
กลุ่มบี
กลุ่ม บี1
กลุ่ม บี2
กลุ่ม บี3

**รอบมินิลีก**
กลุ่ม เอ
กลุ่ม บี

**รอบชิงชนะเลิศ**
รอบชิงชนะเลิศโซนกรุงเทพมหานคร
รอบชิงชนะเลิศโซนปริมณฑล
รอบชิงอันดับที่สามโซนกรุงเทพมหานครและปริมณฑล
รอบชิงชนะเลิศโซนโซนกรุงเทพมหานครและปริมณฑล
หมวดหมู่:ไทยแลนด์ อเมเจอร์ลีกแบ่งตามฤดูกาล
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดปทุมธานี
เขตฟูชิมิ

เขตฟูชิมิ (伏見区) เป็นหนึ่งในสิบเอ็ดเขตใน นครเกียวโต จังหวัดเกียวโต ประเทศญี่ปุ่น สถานที่ที่มีชื่อเสียงในฟูชิมิรวมถึง ศาลเจ้าฟูชิมิอินาริ ซึ่งมี โทริอิ หลายพันเรียงรายอยู่ตามทางขึ้นและลงของภูเขา ปราสาทฟูชิมิ เดิมสร้างโดย โทโยโตมิ ฮิเดโยชิ พร้อมด้วยหอคอยที่สร้างขึ้นใหม่และห้องอาบน้ำที่เรียงรายไปด้วยทองคำและ เทะระดะยะ ซึ่งเป็นโรงแรมขนาดเล็กที่ ซะกะโมะโตะ เรียวมะ ถูกโจมตีและได้รับบาดเจ็บประมาณหนึ่งปีก่อนที่เขาจะถูกลอบสังหาร ที่น่าสังเกตก็คือศาลเจ้า โกโคกู ซึ่งเป็นที่ตั้งของหินที่ใช้ในการก่อสร้างปราสาทฟูชิมิ น้ำในศาลเจ้ามีชื่อเสียงเป็นพิเศษและได้รับการบันทึกว่าเป็นหนึ่งใน 100 จุดน้ำใสที่ดีที่สุดของญี่ปุ่น
ฟูชิมิ
เคเนดี (นักฟุตบอล)

โรแบร์ต เคเนดี นือเนส นัสซิเมนตู (Robert Kenedy Nunes do Nascimento; เกิดวันที่ 8 กุมภาพันธ์ ค.ศ. 1996) เป็นนักฟุตบอลชาวบราซิล ปัจจุบันลงเล่นในตำแหน่งปีกให้กับเรอัลบายาโดลิด สโมสรในลาลิกา

**สโมสร**
วันที่ 26 มิถุนายน ค.ศ. 2015 ฟลูนิเนงเซ ประกาศจะขายเคเนดีให้กับสโมสรแห่งหนึ่งที่ไม่เอ่ยชื่อ โดยค่าตัวที่คาดการณ์ไว้อยู่ที่ 6.3 ล้านปอนด์ ต่อมามีการยืนยันว่า เคเนดีได้ลงฝึกซ้อมกับเชลซีในเกมกระชับมิตรพบกับบาร์เซโลนา โดยเคเนดีได้รับอนุญาตจากฟลูนิเนงเซให้ลงเล่นให้กับเชลซีได้ แม้ว่าเขาจะยังไม่เซ็นสัญญาก็ตาม ต่อมา โชเซ มูรีนโย กล่าวว่า เชลซีจะเก็บเคเนดีไว้เล่นในพรีเมียร์ลีก แทนที่จะปล่อยยืมตัวให้กับวิเทสส์ ต่อมาในวันที่ 22 สิงหาคม ค.ศ. 2015 เชลซีซื้อตัวเคเนดีสำเร็จ
ในสัปดาห์ถัดมา เคเนดี ลงเล่นเป็นตัวสำรองนัดแรก ในนัดที่เชลซีพ่ายแพ้ คริสตัลพาเลซ คาบ้าน 1–2 ต่อมาในวันที่ 23 กันยายน เขาทำประตูแรกในนามสโมสร ในลีกคัพ รอบที่สาม อีกทั้งยังจ่ายบอลให้กับรามีริส ช่วยให้ เชลซี เอาชนะ วัลซอลล์ ไปได้ 4–1 ประตูแรกในลีกของเคเนดี เกิดขึ้นในวันที่ 1 มีนาคม ในนัดที่เชลซีชนะ นอริชซิตี 2–1 โดยเขายิงประตูนี้ในวินาทีที่ 39 นับเป็นประตูที่เกิดขึ้นเร็วที่สุดในพรีเมียร์ลีก ฤดูกาล 2015–16
ในวันที่ 30 สิงหาคม ค.ศ. 2016 เคเนดีย้ายไปวอตฟอร์ดแบบยืมตัวจนจบฤดูกาล โดยทำเรื่องยินยอมร่วมกับเชลซีแล้ว
ในเดือนสิงหาคม ค.ศ. 2017 เคเนดีถูกปล่อยยืมตัวให้กับนิวคาสเซิลยูไนเต็ด ในวันสุดท้ายของตลาดซื้อขาย ต่อมาในฤดูกาล 2018–19 เขาถูกปล่อยยืมตัวให้กับนิวคาสเซิลอีกครั้งหนึ่ง
ในวันที่ 2 กันยายน ค.ศ. 2019 เคเนดีถูกปล่อยยืมตัวให้กับเฆตาเฟในลาลิกา

**อ้างอิง**

**แหล่งข้อมูลอื่น**
 id=86637- id=287912
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:นักฟุตบอลเยาวชนทีมชาติบราซิล
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลกรานาดา
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลเฆตาเฟ
หมวดหมู่:ผู้เล่นกลูบีจีเรกาตัสดูฟลาเม็งกู
หมวดหมู่:ผู้เล่นเรอัลบายาโดลิด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในกังเปโอนาตูบราซีเลย์รูแซรียีา
หมวดหมู่:บุคคลจากรัฐมีนัชเจไรช์
หมวดหมู่:ผู้เล่นในฟุตบอลลีกอังกฤษ
หมวดหมู่:นักฟุตบอลต่างชาติในลีกสเปน
ดาวีเด ซัปปากอสตา

ดาวีเด ซัปปากอสตา (เกิดวันที่ 11 มิถุนายน ค.ศ. 1992) เป็นนักฟุตบอลชาวอิตาลี ปัจจุบันเล่นในตำแหน่งแบ็กขวาให้กับอาตาลันตา และทีมชาติอิตาลี

**สโมสร**
วันที่ 31 สิงหาคม ค.ศ. 2017 ซัปปากอสตา ย้ายไปเชลซี ด้วยค่าตัว 28 ล้านยูโร แถมโบนัส และเซ็นสัญญา 4 ปี การย้ายตัวเสร็จสิ้นก่อนที่ตลาดซื้อขายนักเตะจะปิดเพียงเล็กน้อย ซัปปากอสตา ลงเล่นเป็นตัวสำรองนัดแรกให้กับสโมสรเมื่อวันที่ 9 กันยายน ในนัดที่เชลซีบุกไปเอาชนะเลสเตอร์ซิตี 2–1 ต่อมาในวันที่ 12 กันยายน ค.ศ. 2017 เขาได้ลงเล่นนัดแรกในยูฟ่าแชมเปียนส์ลีก และทำประตูแรกในนามสโมสร ในนัดที่เชลซีเปิดบ้านเอาชนะคาราบัก 6–0 ทำให้ซัปปากอสตา กลายเป็นผู้เล่นชาวอิตาลีคนที่ 100 ที่ยิงประตูในแชมเปียนส์ลีก ส่วนประตูแรกของเขาในพรีเมียร์ลีก เกิดขึ้นเมื่อวันที่ 30 ธันวาคม ค.ศ. 2017 ในนัดที่เชลซีเปิดบ้านถล่มสโตกซิตี 5–0
ในวันที่ 21 สิงหาคม ค.ศ. 2019 ซัปปากอสตา ขยายสัญญากับเชลซีไปอีก 1 ปี และถูกปล่อยยืมตัวให้กับโรมาครึ่งฤดูกาล โดยมีทางเลือกให้สามารถขยายสัญญายืมตัวจนจบฤดูกาลได้

**ทีมชาติ**
ในเดือนพฤษภาคม ค.ศ. 2016 ซัปปากอสตา ถูก อันโตนีโอ กอนเต เรียกตัวติดทีมชาติอิตาลี เพื่อเตรียมความพร้อมก่อนการแข่งขันฟุตบอลชิงแชมป์แห่งชาติยุโรป 2016 เขามีชื่อในรายชื่อเบื้องต้น 30 คน ต่อมาในวันที่ 31 พฤษภาคม เขามีชื่อเป็นหนึ่งในสามคนของชุดสำรอง ในการแข่งขันรายการนี้
เขาได้ลงเล่นให้กับทีมชาติชุดใหญ่ครั้งแรกเมื่อวันที่ 12 พฤศจิกายน ค.ศ. 2016 ในฟุตบอลโลก 2018 รอบคัดเลือก นัดที่อิตาลีพบกับ ลีชเทินชไตน์ โดยในนัดนั้น เขาเริ่มเล่นเป็นตัวจริงในตำแหน่งแบ็กขวา

**สถิติการลงเล่น**

**เกียรติประวัติ**
Avellino- Lega Pro Prima Divisione: 2012–13- Supercoppa di Lega Pro Prima Divisione: 2013
เชลซี- เอฟเอคัพ: 2017–18- ยูฟ่ายูโรปาลีก: 2018–19

**อ้างอิง**

**แหล่งข้อมูลอื่น**
  Profile date=2019-02-14  at the Chelsea F.C. website-  Profile at the Italian Football Federation website- id=77717
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:กองหลังฟุตบอล
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นสโมสรฟุตบอลโตรีโน
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในชุดชนะเลิศยูฟ่ายูโรปาลีก
เธอ.ฉัน.โลก.เรา

เธอ.ฉัน.โลก.เรา (ハロー・ワールド) เป็นภาพยนตร์แอนิเมชันแนวโรแมนติก-ไซไฟ-ดรามา กำกับโดย โทโมฮิโกะ อิโต และผลิตโดย Graphinica เป็นภาพยนตร์ต้นฉบับเรื่องแรกของเขา นับตั้งแต่ภาพยนตร์เรื่อง ซอร์ด อาร์ต ออนไลน์ เดอะ มูฟวี่ ออร์ดินอล สเกล ที่ฉายไปเมื่อปี 2560 ภาพยนตร์จะเข้าฉายในญี่ปุ่นในวันที่ 20 กันยายน 2019 นำแสดงโดย ทากูมิ คิตามูระ, มัตสึซากะ โทริ และมินามิ ฮามาเบะ  อนิเมะภาคแยกสามตอนในชื่อ Another World จะฉายรอบปฐมทัศน์ในวันที่ 13 กันยายน 2019 ก่อนภาพยนตร์เข้าฉาย โดยมีกำหนดเข้าฉายในไทย 28 พฤศจิกายน พ.ศ. 2562 จัดจำหน่ายโดย สหมงคลฟิล์ม อินเตอร์เนชั่นแนล ในนาม มงคลภาพยนตร์

**เรื่องย่อ**
ปี 2027 ณ เกียวโต คาตางากิ นาโอมิ นักเรียน ม.ปลาย ได้เจอกับตัวเองในอนาคตอีก 10 ปีข้างหน้าที่ย้อนอดีตมาเพื่อช่วย อิจิเกียว รู่รี่ รักแรกของเขาซึ่งเสียชีวิตด้วยอุบัติเหตุหลังจากที่ทั้งสองได้เริ่มคบกัน ทว่า การย้อนเวลากลับมาช่วย รู่รี่ นั้น ก็ทำให้เกิดเหตุการณ์ประหลาดขึ้น ซึ่งกำลังจะทำให้โลกนั้นล่มสลาย นาโอมิต้องตัดสินใจเลือกว่า จะปล่อยให้ชะตากรรมพรากความรักของเขาไปอีกครั้ง หรือจะสู้สุดใจเพื่อคนรัก ต่อให้โลกทั้งใบต้องล่มสลายก็ตาม

**ตัวละครและเสียงพากย์**

**เพลงประกอบ**
 "イエスタデイ (Yesterday)" โดยวง Official HIGE DANdism- "Lost Game" โดย Nulbarich- "主題歌 Shinsekai (New World)" โดยวง OKAMOTO'S

**อ้างอิง**
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ที่มีฉากในเกียวโต
หมวดหมู่:ภาพยนตร์แอนิเมชันที่มีฉากในเกียวโต
หมวดหมู่:ภาพยนตร์ที่มีฉากในประเทศญี่ปุ่น
หมวดหมู่:ภาพยนตร์แอนิเมชันที่มีฉากในประเทศญี่ปุ่น
หมวดหมู่:ภาพยนตร์ญี่ปุ่นที่ออกฉายในปี พ.ศ. 2562
หมวดหมู่:ภาพยนตร์อนิเมะที่ออกฉายในปี พ.ศ. 2562
หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:บทความที่มีข้อความภาษาญี่ปุ่น
รีซ เจมส์

รีซ เจมส์ (เกิดวันที่ 8 ธันวาคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งฟูลแบ็กให้กับเชลซีในพรีเมียร์ลีก
เจมส์ เกิดที่ลอนดอน และได้เข้าร่วมกับทีมเยาวชนของเชลซีตั้งแต่วัย 6 ขวบ และในเดือนมีนาคม ค.ศ. 2017 เขาได้เลื่อนขึ้นมาเล่นในระดับฟุตบอลอาชีพ ในฤดูกาล 2017–18 เขาเป็นกัปตันของทีมเยาวชน รุ่นอายุไม่เกิน 18 ปี ที่คว้าแชมป์ เอฟเอยูธคัพ และเขาก็ได้รับรางวัลผู้เล่นเยาวชนแห่งฤดูกาล ต่อมาในเดือนมิถุนายน ค.ศ. 2018 เขาได้ขยายสัญญากับสโมสรไปอีก 4 ปี และถูกปล่อยยืมตัวให้กับวีแกนแอทเลติกตลอดฤดูกาล 2018–19
ในเดือนมีนาคม ค.ศ. 2019 เขาติดทีมยอดเยี่ยมของอีเอฟแอลแชมเปียนชิป ฤดูกาล 2018–19 เขาได้รับสามรางวัลจากวีแกนแอทเลติก รวมไปถึงรางวัลผู้เล่นยอดเยี่ยมแห่งปี

**เกียรติประวัติ**

**สโมสร**
เชลซี
•      แชมป์ยูฟ่าแชมเปี้ยนลีก
ทีมสำรอง เชลซี- เอฟเอยูธคัพ: 2016–17, 2017–18- พรีเมียร์ลีก U18: 2016–17, 2017–18

**ทีมชาติ**
อังกฤษ ชุดใหญ่
• รองแชมป์ฟุตบอลยุโร 2020
อังกฤษ อายุไม่เกิน 20 ปี- Toulon Tournament: 2017
อังกฤษ อายุไม่เกิน 19 ปี- UEFA European Under-19 Championship: 2017

**รางวัลส่วนตัว**
 Championship Team of the Season: 2018-19- Wigan Athletic Player of the Year: 2018–19- Wigan Athletic Player's Player of the Year: 2018–19- Wigan Athletic Goal of the Season: 2018–19- Chelsea Academy Player of the Year: 2017–18- 2017 Toulon Tournament: Young Player of the Final- 2017 Toulon Tournament: Team Of The Tournament

**อ้างอิง**
หมวดหมู่:นักกีฬาจากลอนดอน
หมวดหมู่:นักฟุตบอลชาวอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากลอนดอนโบโรเรดบริดจ์
ฟีกาโย โทโมรี

โอลูวาฟีกาโยมี โอลูวาดามีโลลา "ฟีกาโย" โทโมรี (Oluwafikayomi Oluwadamilola "Fikayo" Tomori; เกิด 19 ธันวาคม ค.ศ. 1997) เป็นนักฟุตบอลชาวแคนาดา-อังกฤษ ปัจจุบันเล่นในตำแหน่งกองหลังให้กับมิลานและทีมชาติอังกฤษ

**สโมสร**
โทโมรี เข้าร่วมทีมเยาวชนของเชลซีในรุ่นอายุไม่เกิน 8 ขวบ และได้เล่นให้กับสโมสรเรื่อยมา เขาเป็นส่วนหนึ่งของทีมเยาวชนเชลซีที่คว้าแชมป์ยูฟ่ายูธลีกและเอฟเอยูธคัพในปี 2015 และ 2016 ต่อมาในวันที่ 15 พฤษภาคม ค.ศ. 2016 เขาได้ลงเล่นเป็นสำรองให้กับทีมชุดใหญ่เป็นครั้งแรก ในนัดปิดฤดูกาล 2015–16 ซึ่งเป็นนัดที่เชลซีเปิดบ้านเสมอกับทีมแชมป์พรีเมียร์ลีกอย่างเลสเตอร์ซิตี 1–1 ต่อมาในวันที่ 1 สิงหาคม ค.ศ. 2016 โทโมรี ขยายสัญญา 4 ปีกับสโมสร
ในวันที่ 23 มกราคม ค.ศ. 2017 โทโมรี ถูกปล่อยยืมตัวให้กับไบรตันแอนด์โฮฟอัลเบียนในแชมเปียนชิป ต่อมาในวันที่ 31 สิงหาคม ค.ศ. 2017 เขาถูกปล่อยยืมตัวให้กับฮัลล์ซิตีในแชมเปียนชิปตลอดทั้งฤดูกาล และในวันที่ 6 สิงหาคม ค.ศ. 2018 เขาก็ได้ย้ายไปเล่นให้กับดาร์บีเคาน์ตีในแชมเปียนชิป โดยเป็นการยืมตัวตลอดทั้งฤดูกาล ช่วงที่โทโมรีเล่นให้กับดาร์บี เขาได้รับรางวัลผู้เล่นยอดเยี่ยมแห่งปีของสโมสร
หลังจากการยืมตัวอันยาวนาน โทโมรีกลับสู่เชลซี และสวมเสื้อหมายเลข 29 และในวันที่ 14 กันยายน ค.ศ. 2019 โทโมรีได้ทำประตูแรกในนามสโมสร ในนัดที่เชลซีบุกไปเอาชนะวูฟส์ 5-2

**เกียรติประวัติ**
ทีมสำรอง เชลซี- FA Youth Cup: 2014–15, 2015–16- UEFA Youth League: 2014–15, 2015–16
อังกฤษ อายุไม่เกิน 20 ปี- ฟุตบอลโลกเยาวชนอายุไม่เกิน 20 ปี: 2017
อังกฤษ อายุไม่เกิน 21 ปี- Toulon Tournament: 2018
รางวัลส่วนตัว- UEFA European Under-19 Championship Team of the Tournament: 2016- Derby County Player of the Year: 2018–19

**อ้างอิง**

**แหล่งข้อมูลอื่น**
id=91498
หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวแคนาดา
หมวดหมู่:นักฟุตบอลทีมชาติอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นสโมสรฟุตบอลฮัลล์ซิตี
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นเอซี มิลาน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ชาวแคนาดาเชื้อสายไนจีเรีย
หมวดหมู่:ชาวอังกฤษเชื้อสายไนจีเรีย
หมวดหมู่:บุคคลจากแคลกะรี
ยุทธการที่แม่น้ำสเกลต์

ยุทธการที่แม่น้ำสเกลต์ในสงครามโลกครั้งที่สองเป็นหนึ่งในปฏิบัติการทางทหารที่นำโดยกองทัพแคนาดาที่หนึ่ง กับหน่วยทหารแคนาดา โปแลนด์ และบริติซที่ติดตามมาด้วย เพื่อเปิดเส้นทางการเดินเรือไปยังแอนต์เวิร์ป ซึ่งที่นั้นเป็นท่าเรือที่จะสามารถใช้งานได้ในการจัดส่งเสบียงแก่ฝ่ายสัมพันธมิตรในยุโรปตะวันตกเฉียงเหนือ ด้วยภายใต้บัญชาการของกองทัพแคนาดาที่หนึ่งคือ พลโท กาย ไซมอนด์ส การรบได้เกิดขึ้นในทางตอนเหนือของเบลเยียมและทางตะวันตกเฉียงใต้ของเนเธอร์แลนด์ ตั้งแต่วันที่ 2 ตุลาคม - 8 พฤศจิกายน ค.ศ. 1944
การป้องกันที่ถูกสร้างขึ้นมาเป็นอย่างดีของกองทัพแวร์มัคท์ที่ได้จัดการอย่างล่าช้าแต่มีประสิทธิภาพ  ในช่วงที่เยอรมันได้ทำให้เกิดน้ำท่วมบนพื้นที่ในบริเวณปากแม่น้ำสเกลต์ ทำให้การรุกของฝ่ายสัมพันธมิตรชะลอลง ภายหลังห้าสัปดาห์ของสู้รบที่ยากลำบาก กองทัพแคนาดาที่หนึ่ง, ได้มีจำนวนบาดเจ็บและล้มตายประมาณ 12,873 นายของทหารฝ่ายสัมพันธมิตร(ครึ่งนึงเป็นชาวแคนาดา) เป็นความประสบความสำเร็จในเคลียร์พื้นที่แม่น้ำสเกลต์ภายหลังจากการโจมตีแบบสะเทินน้ำสะเทินบกจำนวนมาก การข้ามสิ่งกีดขวาง และการจู่โจมที่มีราคาแพงในการเปิดพื้นดินโล่งๆ 
เมื่อฝ่ายป้องกันของเยอรมันได้ถูกคุกคามได้ไม่นาน, มันเป็นช่วงอีกสามสัปดาห์-วันที่ 29 พฤศจิกายน ค.ศ. 1944 ก่อนที่ขบวนเรือบรรทุกเสบียงขบวนแรกของฝ่ายสัมพันธมิตรสามารถขนส่งไปยังแอนต์เวิร์ป เนื่องจากมีความจำเป็นในเก็บกู้ระเบิดบนท่าเรือ

**อ้างอิง**
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:การรุกของฝ่ายสัมพันธมิตรจากปารีสถึงแม่น้ำไรน์
หมวดหมู่:เหตุการณ์ในเดือนตุลาคม พ.ศ. 2487
หมวดหมู่:เหตุการณ์ในเดือนพฤศจิกายน พ.ศ. 2487
เอเลน อึ่ง

อู๋ ฉี่ลี่ (p=	Wú Qǐlì; เกิด 23 กันยายน พ.ศ. 2515) หรือภาษากวางตุ้งว่า อึ่ง หยีเหล่ย์ (เยฺว่พิน: Ng4 Yi2 Lei6) หรือ เอเลน อึ่ง (Elaine Ng) เป็นนักแสดงหญิงชาวฮ่องกง เธอชนะเลิศการประกวดมิสเอเชียเมื่อปี พ.ศ. 2533
มีการให้ข่าวว่าเอเลนตั้งครรภ์เมื่อ พ.ศ. 2542 ก่อนเปิดเผยว่าเธอมีความสัมพันธ์กับแจ็กกี ชาน ซึ่งขณะนั้นเขายังคงสถานะสมรสกับโจแอน หลิน นักแสดงหญิงชาวไต้หวัน หลังจากนั้นไม่นาน ชานก็ออกมายอมรับพร้อมกับกล่าวว่า "ผมทำผิดพลาดลงไป เป็นความผิดแบบที่ผู้ชายทั่วโลกเคยทำ" เธอให้กำเนิดลูกสาวคนหนึ่งชื่อเอ็ตตา อึ่ง (吳卓林, Etta Ng) เมื่อวันที่ 18 มกราคม พ.ศ. 2542 อย่างไรก็ตาม เธอตัดสินที่จะดูแลลูกสาวด้วยตนเองโดยไม่มีแจ็กกี ชาน

**อ้างอิง**

**แหล่งข้อมูลอื่น**
 name=เอเลน อู๋
หมวดหมู่:นักแสดงละครโทรทัศน์หญิงชาวฮ่องกง
หมวดหมู่:นักแสดงหญิงชาวฮ่องกงในศตวรรษที่ 20
หมวดหมู่:นักแสดงหญิงชาวฮ่องกงในศตวรรษที่ 21
แอแมร์ซง ปัลมีเอรี

แอแมร์ซง ปัลมีเอรี ดูส ซังตูส (เกิดวันที่ 3 สิงหาคม ค.ศ. 1994) เป็นนักฟุตบอลชาวบราซิลเชื้อสายอิตาลีที่เล่นให้กับเชลซีและทีมชาติอิตาลี เขาเล่นในตำแหน่งแบ็กซ้ายเป็นหลัก นอกจากนี้ยังเล่นในตำแหน่งปีกซ้ายและกองกลางตัวซ้ายในบางโอกาส แอแมร์ซงเริ่มเล่นให้กับทีมชาติบราซิลรุ่นอายุไม่เกิน 17 ปี แต่ต่อมาใน ค.ศ. 2017 เขาได้โอนสัญชาติเป็นอิตาลี จึงได้เล่นให้กับทีมชาติอิตาลีชุดใหญ่นับตั้งแต่นั้นเป็นต้นมา

**สโมสร**
ในวันที่ 30 มกราคม ค.ศ. 2018 แอแมร์ซงย้ายไปร่วมทีมเชลซี โดยเซ็นสัญญา 4 ปีครึ่ง ค่าตัวที่ได้รับรายงานจากโรมา อยู่ที่ 20 ล้านยูโร เพิ่มโบนัส 9 ล้านยูโร เขาลงเล่นนัดแรกให้กับสโมสรในเอฟเอคัพ รอบที่ห้า นัดที่เชลซีเปิดบ้านถล่ม ฮัลล์ซิตี 4–0 โดยในนัดนั้น เขาจ่ายบอลให้ ออลีวีเย ฌีรู ทำประตูได้ด้วย แอแมร์ซงลงเล่นเกมพรีเมียร์ลีกครั้งแรกเมื่อวันที่ 4 มีนาคม ค.ศ. 2018 ในนัดที่เชลซีบุกไปแพ้แมนเชสเตอร์ซิตี 1–0
ในวันที่ 26 กันยายน ค.ศ. 2018 แอแมร์ซงทำประตูแรกในนามสโมสร ในอีเอฟแอลคัพ รอบที่สาม นัดที่เชลซีบุกไปเอาชนะลิเวอร์พูล 2–1

**ทีมชาติ**
ในวันที่ 19 พฤษภาคม ค.ศ. 2018 หัวหน้าผู้ฝึกสอนทีมชาติอิตาลีคนใหม่ โรแบร์โต มันชีนี ได้เรียกตัว แอแมร์ซง ติดทีมชาติในเกมกระชับมิตรเดือนพฤษภาคมและมิถุนายน โดยจะพบกับซาอุดีอาระเบีย ฝรั่งเศส และเนเธอร์แลนด์ แต่เขาได้ถอนตัวเนื่องจากอาการบาดเจ็บ เขาถูกเรียกตัวอีกครั้งในเดือนกันยายน ค.ศ. 2018 ในการแข่งขันยูฟ่าเนชันส์ลีก นัดที่อิตาลีจะพบกับโปแลนด์และโปรตุเกส ต่อมาในวันที่ 10 กันยายน แอแมร์ซงลงเล่นทีมชาติชุดใหญ่เป็นครั้งแรก ในเนชันส์ลีก นัดที่อิตาลีบุกไปแพ้โปรตุเกส 1–0

**สถิติการลงเล่น**

**เกียรติประวัติ**
เชลซี- เอฟเอคัพ: 2017–18- ยูฟ่ายูโรปาลีก: 2018–19- อีเอฟแอลคัพ รองชนะเลิศ: แชมป์โลก ฤดูกาล 2018–19|2018–19
บราซิล อายุไม่เกิน 17 ปี- South American U-17 Championship: 2011

**อ้างอิง**

**แหล่งข้อมูลอื่น**
  Profile date=2020-10-28  at the Chelsea F.C. website-  Profile date=2018-09-11  at the Italian Football Federation website- id=78116-  Profile at LegaSerieA.it date=2019-04-23 
หมวดหมู่:นักฟุตบอลชาวบราซิล
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ชาวบราซิลเชื้อสายอิตาลี
หมวดหมู่:กองหลังฟุตบอล
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:บุคคลจากรัฐเซาเปาลู
เผชิญ นิมิบุตร

พลโท เผชิญ นิมิบุตร อดีตรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงวัฒนธรรม ในรัฐบาลของพจน์ สารสิน และรัฐบาลถนอม กิตติขจร อดีตสมาชิกสภาผู้แทนราษฎร ประเภทที่ 2 อดีตอธิบดีกรมพลศึกษา อดีตนายกสมาคมกีฬาฟุตบอลแห่งประเทศไทย และอดีตนายกสมาคมคนแรกของสมาคมกีฬามวยสากลสมัครเล่นแห่งประเทศไทย

**วงการกีฬา**
เผชิญ เป็นบุคคลหนึ่งที่ได้รับเชิญให้เข้าร่วมชมการแข่งขันในโอลิมปิกฤดูร้อน 1952 ครั้งที่ 15 ณ เมืองเฮลซิงกิ ประเทศฟินแลนด์ นับเป็นการเข้าร่วมการแข่งขันครั้งแรกของประเทศไทย
เผชิญ เคยเป็นอธิบดีกรมพลศึกษา ในปี พ.ศ. 2495 และเป็นนายกสมาคมกีฬาฟุตบอลแห่งประเทศไทย ในระหว่างปี พ.ศ. 2498 ถึงปี พ.ศ. 2499
เผชิญ  ได้รับเกียรติให้นำนามสกุลเป็นชื่อ "อาคารกีฬานิมิบุตร" ซึ่งเป็นสนามกีฬาในร่ม สำหรับการแข่งขันและฝึกซ้อมกีฬาในร่ม สร้างขึ้นเมื่อปี พ.ศ. 2506 เพื่อให้สมาคมมวยสากลสมัครเล่นแห่งประเทศไทย ใช้เป็นสถานที่จัดแข่งขัน มวยสากลสมัครเล่นชิงชนะเลิศแห่งเอเชีย ครั้งที่ 1 มีชื่อเดิมว่า อาคารยิมเนเซียม 1 ต่อมาเมื่อวันที่ 27 เมษายน พ.ศ. 2528 กรมพลศึกษาเปลี่ยนมาใช้ชื่อปัจจุบัน เพื่อเป็นอนุสรณ์ถึงเขา

**การเมือง**
เผชิญ ได้รับแต่งตั้งเป็นสมาชิกสภาผู้แทนราษฎร ประเภทที่ 2 เมื่อปี พ.ศ. 2494, พ.ศ. 2500 และเป็นรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงวัฒนธรรม ในรัฐบาลของนายพจน์ สารสิน ในปี พ.ศ. 2500 และรัฐบาลของพล.ท. ถนอม กิตติขจร (ยศขณะนั้น) ในปี พ.ศ. 2501
ต่อมาในปี พ.ศ. 2513 ได้รับแต่งตั้งเป็นสมาชิกวุฒิสภา แทนหลวงประกอบนิติสาร

**เครื่องราชอิสริยาภรณ์**

**อ้างอิง**
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:บุคคลในวงการพลศึกษา
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:สมาชิกวุฒิสภาไทยแบบแต่งตั้ง
หมวดหมู่:อธิบดีกรมพลศึกษา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญรัตนาภรณ์ ภ.ป.ร.3